CELEX: 62009CA0485
Language: sk
Date: 2011-06-30 00:00:00
Title: Vec C-485/09: Rozsudok Súdneho dvora (šiesta komora) z  30. júna 2011 (návrh na začatie prejudiciálneho konania, ktorý podal Finanzgericht Hamburg — Nemecko) — Viamex Agrar Handels GmbH/Hauptzollamt Hamburg-Jonas [Smernica 91/628/EHS — Kapitola VII bod 48 ods. 5 prílohy — Nariadenie (ES) č. 615/98 — Článok 5 ods. 3 — Vývoznﾩ náhrady — Ochrana hovädzieho dobytka počas prepravy po železnici — Podmienky vyplatenia vývozných náhrad na hovädzí dobytok — Dodržanie ustanovení smernice 91/628/EHS — Zásada proporcionality]

27.8.2011   
            
            
               SK
            
            
               Úradný vestník Európskej únie
            
            
               C 252/5
            
         Rozsudok Súdneho dvora (šiesta komora) z 30. júna 2011 (návrh na začatie prejudiciálneho konania, ktorý podal Finanzgericht Hamburg — Nemecko) — Viamex Agrar Handels GmbH/Hauptzollamt Hamburg-Jonas
   (Vec C-485/09) (1)
   
   (Smernica 91/628/EHS - Kapitola VII bod 48 ods. 5 prílohy - Nariadenie (ES) č. 615/98 - Článok 5 ods. 3 - Vývozné náhrady - Ochrana hovädzieho dobytka počas prepravy po železnici - Podmienky vyplatenia vývozných náhrad na hovädzí dobytok - Dodržanie ustanovení smernice 91/628/EHS - Zásada proporcionality)
   2011/C 252/06
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Hamburg
   
      Účastníci konania pred vnútroštátnym súdom
   
   
      Žalobkyňa: Viamex Agrar Handels GmbH
   
      Žalovaný: Hauptzollamt Hamburg-Jonas
   
      Predmet veci
   
   Návrh na začatie prejudiciálneho konania — Finanzgericht Hamburg — Výklad smernice Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS v znení smernice Rady 95/29/ES z 29. júna 1995 (Ú. v. ES L 148, s. 52; Mim. vyd. 03/017, s. 466), a najmä kapitoly VII bodu 48 odseku 5 jej prílohy, ako aj článku 5 ods. 3 nariadenia Komisie (ES) č. 615/98 z 18. marca 1998, ktorým sa ustanovujú vykonávacie pravidlá pre režim vývozných náhrad, pokiaľ ide o ochranu živého hovädzieho dobytka počas prepravy (Ú. v. ES L 82, s. 19) — Preprava hovädzieho dobytka po železnici — Uplatniteľnosť predpisov o ochrane zvierat týkajúcich sa intervalov na napájanie, kŕmenie a prestávok na odpočinok pri preprave
   
      Výrok rozsudku
   
   
               1.
            
            
               Kapitola VII bod 48 odsek 5 prílohy smernice Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS, zmenenej a doplnenej smernicou Rady 95/29/ES z 29. júna 1995, je uplatniteľná okrem iného na prepravu po železnici.
            
         
               2.
            
            
               V prípade, keď porušenie smernice 91/628, zmenenej a doplnenej smernicou 95/29, nespôsobí smrť prepravovaných zvierat, príslušné orgány členských štátov a ich súdy sú pri výkone preskúmania povinné uplatniť článok 5 ods. 3 nariadenia Komisie (ES) č. 615/98 z 18. marca 1998, ktorým sa stanovujú osobitné pravidlá uplatňovania režimu vývozných náhrad vzhľadom na pohodu živého hovädzieho dobytka počas prepravy, v súlade so zásadou proporcionality, a zamietnuť vyplatenie vývoznej náhrady, pokiaľ ide o zvieratá, voči ktorým neboli dodržané ustanovenia uvedenej smernice týkajúce sa pohody zvierat.
            
         
      (1)  Ú. v. EÚ C 37, 13.2.2010.